SL Uradni list Evropske unije C 189/15

Podatki, ki so jih predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001

2009/C 189/07

Št. pomoči: XA 150/09

Država članica: Francija

Regija: Rhône Alpes

Naziv sheme pomoči: aides aux investissements pour l’aménagement de pâturages, prairies et parcours (clôtures et abreuvoirs) en Rhône-Alpes

Pravna podlaga: Člen 4 Uredbe (ES) št. 1857/2006 z dne 15. decembra 2006,

Articles 1511-1 et s. du Code général des collectivités territoriales,

Délibération du Conseil Régional Rhône Alpes 29 janvier 2009.

Načrtovani letni izdatki po shemi: 150 000 EUR

Največja intenzivnost pomoči: 30 % upravičenih naložb z zgornjo mejo izdatkov 5 000 EUR

Datum začetka izvajanja: od vpisa povzetka o izvzetju na spletni strani Generalnega direktorata Komisije za kmetijstvo in razvoj podeželja.

Trajanje sheme pomoči: do 31. decembra 2013

Cilj pomoči: V skladu s členom 4 Uredbe (ES) št. 1857/2006 bo cilj pomoči spodbujanje pašništva in izboljšano upravljanje pašnikov v povezavi s ciljem prehranske samopreskrbe kmetijskih gospodarstev. Dejansko bo izboljšanje uporabe pašnikov in izkoriščanje ter vzdrževanje ograd in napajališč spodbujalo to samopreskrbo. S povečevanjem pašniških virov se bo zmanjšal nakup močnih krmil in s tem stroški proizvodnje.

S podporo se bo pokril del stroškov za opremo za postavitev ograj in napajališč, da bi se spodbudilo pašništvo in izboljšalo upravljanje pašnikov.

Pomoč bo izplačana pod pogojem, da se izvede individualna analiza kmetijskega gospodarstva in da bo projekt, ki ga bo kmet predložil, usklajen s priporočili navedene analize.

Da bi prejeli pomoč, morajo torej prosilci v dokumentaciji priložiti povzetek individualne analize kmetijskega gospodarstva, v katerem so določena večletna priporočila. Zahtevana pomoč mora biti usklajena s priporočili.

Pomoč bo izplačana samo enkrat v višini 30 % zneska naložbe z zgornjo mejo izdatkov 5 000 EUR.

V skladu s členom 4(5) Uredbe Komisije (ES) št. 1857/2006 lahko dobijo pomoč samo tista kmetijska gospodarstva, ki niso podjetja v težavah.

Zadevni gospodarski sektorji: Vsa kmetijska gospodarstva v regiji Rhône Alpes, ki si prizadevajo doseči večjo prehransko samooskrbo.

Naziv in naslov organa, ki dodeli pomoč:

Monsieur le Président du Conseil régional Rhône Alpes Direction de l’agriculture et du développement rural Service Agriculture 78 route de Paris 69751 Charbonnières les Bains Cedex FRANCE

Naslov spletne strani: http://www.rhonealpes.fr/TPL_CODE/TPL_AIDE/PAR_TPL_IDENTIFIANT/309/18-les-aides-de-la-region.htm

Št. pomoči: XA 151/2009

Država članica: Francija

Regija: Rhône Alpes

Naziv sheme pomoči: Diagnostics d'exploitation individuels dans les exploitations de Rhône-Alpes en vue d'accroître leur autonomie alimentaire

Pravna podlaga: Člen 15 Uredbe (ES) št. 1857/2006 z dne 15. decembra 2006,

Articles 1511-1 et s. du Code général des collectivités territoriales,

Délibération du Conseil régional Rhône Alpes 29 janvier 2009.

Načrtovani letni izdatki po shemi: 120 000 EUR

Največja intenzivnost pomoči: 80 % z omejitvijo 800 EUR (znesek pomoči) na kmetijsko gospodarstvo

Datum začetka izvajanja: od vpisa povzetka o izvzetju na spletni strani Generalnega direktorata Komisije za kmetijstvo in razvoj podeželja.

Trajanje sheme pomoči: do 31. decembra 2013

Cilj pomoči: V skladu s členom 15 Uredbe (ES) št. 1857/2006 je cilj pomoči zagotoviti kmetom tehnično pomoč za več prehranske samopreskrbe.

Z izvedbo diagnoze se bo uresničilo več ciljev:

oceniti stanje kmetijskega gospodarstva glede prehranske samopreskrbe,

ugotoviti prednosti in slabosti kmetijskega gospodarstva glede prehranske samopreskrbe,

priporočila za splošne smeri razvoja, da se izboljša prehranska samopreskrba in hkrati zagotovi preživetje kmetij v regionalnem okviru.

Na podlagi teh priporočil bodo kmetje lahko izboljšali prehransko samopreskrbo na gospodarstvu, na primer tako, da bodo spodbujali uporabo sena za krmo, spreminjali svojo prakso upravljanja pašniških virov ali vključevali proteinske rastline v sistem kolobarjenja.

Regija Rhône Alpes želi podpreti kmete, ki izrazijo željo razviti sistem krmljenja in prehranski sistem za izboljšanje prehranske samopreskrbe, da bi s tem zmanjšali stroške dodajanja proteinov in prilagodili način proizvodnje podnebnim spremembam.

Gre za to, da se spremlja prosilce, ki želijo razviti prehransko bolj samopreskrbno gospodarstvo, ter tako, da se pomaga pri ocenitvi prehranske samopreskrbe vsakega kmetijskega gospodarstva in pri sestavi programa priporočil za tri leta z dodelitvijo zneska v višini 80 % upravičenih stroškov z zgornjo mejo stroškov v višini 1 000 EUR na gospodarstvo.

Storitev bodo izvedle kmetijske strukture, ki izpolnjujejo regionalne specifikacije storitev in ki jim bo izplačana državna pomoč. Kmetijsko gospodarstvo – upravičenec bo torej prejelo pomoč v naravi.

Zadevni gospodarski sektorji: Vsa kmetijska gospodarstva v regiji Rhône Alpes, ki si prizadevajo doseči večjo prehransko samooskrbo.

Naziv in naslov organa, ki dodeli pomoč:

Monsieur le Président du Conseil régional Rhône Alpes Direction de l’agriculture et du développement rural Service Agriculture 78 route de Paris 69751 Charbonnières les Bains Cedex FRANCE

Naslov spletne strani: http://www.rhonealpes.fr/TPL_CODE/TPL_AIDE/PAR_TPL_IDENTIFIANT/307/18-les-aides-de-la-region.htm

Št. pomoči: XA 153/09

Država članica: Zvezna republika Nemčija

Regija: Freie und Hansestadt Hamburg

Naziv sheme pomoči: Richtlinie für die Gewährung von Beihilfen für Maßnahmen zur Impfung gegen den Serotyp des Virus der Blauzungenkrankheit (BTV 8-Beihilferichtlinie)

http://www.hamburg.de/contentblob/1371778/data/beihilfe-blauzungenkrankheit.pdf

Pravna podlaga: Artikel 7 Absatz 1 Nummer 3 des Hamburgischen Ausführungsgesetzes zum Tierseuchengesetz vom 6. Februar 2007 (HmbGVBl. S. 68)

Načrtovani letni izdatki po shemi: Načrtovana letna proračunska sredstva za odobritev pomoči na podlagi sheme pomoči BTV-8 znašajo 6 000 EUR.

Največja intenzivnost pomoči: 100 % stroškov cepljenja

Datum začetka izvajanja: Od datuma, ko Evropska komisija objavi shemo pomoči.

Trajanje sheme: Do 31. decembra 2009

Cilj pomoči: Boj proti bolezni modrikastega jezika (serotip 8) na podlagi člena 10 Uredbe (ES) št. 1857/2006

Zadevni gospodarski sektorji: Kmeti (razen mala in srednje velika podjetja v smislu Priloge I k Uredbi Komisije (ES) št. 800/2008 z dne 6. avgusta 2008 o razglasitvi nekaterih vrst pomoči za združljive s skupnim trgom z uporabo členov 87 in 88 Pogodbe (Uredba o splošnih skupinskih izjemah) (UL L 214, 9.8.2008, str. 3)), ki imajo živali, dovzetne za serotip 8 virusa bolezni modrikastega jezika.

Naziv in naslov organa, ki dodeli pomoč:

Behörde für Soziales, Familie Gesundheit und Verbraucherschutz Fachabteilung Lebensmittelsicherheit und Veterinärwesen Billstraße 80 20539 Hamburg DEUTSCHLAND

Drugi podatki: —

Št. pomoči: XA 155/09

Država članica: Španija

Regija: Comunitat Valenciana

Naziv sheme pomoči ali ime podjetja, ki prejme individualno pomoč: Asociación empresarial de productores de porcino de la Comunidad Valenciana

Pravna podlaga: Resolución de la Conselleria de Agricultura, Pesca y Alimentación, por la que se concede una subvención nominativa a la Asociación empresarial de productores de porcino de la Comunitat Valenciana (PROGAPORC C.V)

Načrtovani letni izdatki po shemi ali skupni znesek individualne pomoči, dodeljene podjetju: 12 000 EUR v letu 2009.

Največja intenzivnost pomoči: 100 % upravičenih izdatkov.

Datum začetka izvajanja: Od datuma objave identifikacijske številke zahtevka za izvzetje na spletni strani Generalnega direktorata Komisije za kmetijstvo in razvoj podeželja.

Trajanje sheme ali individualne pomoči: Od 1. januarja 2009 do 31. decembra 2013.

Cilj pomoči: Izobraževanje ter spodbujanje in razširjanje živinoreje glede na zahteve trga v zvezi z varnostjo živil, sledljivostjo in okoljskim vplivom za sektor svinjskega mesa v skupnosti Valencija (člen 15 Uredbe (ES) št. 1857/2006).

Zadevni sektorji: Rejci prašičev

Naziv in naslov organa, ki dodeli pomoč:

Conselleria de Agricultura, Pesca y Alimentación C/ Amadeo de Saboya, 2 46010 Valencia ESPAÑA

Spletna stran: http://www.agricultura.gva.es/especiales/ayudas_agrarias/pdf/progaporc09.pdf